Svalbard ya Islla Jan Mayen

Svalbard ya Islla Jan Mayen ye una denomación utilizada pola ISO 3166-1 con fines estadísticos, na que s'agrupen dos territorios de Noruega con xurisdicciones xebraes: Svalbard ya Islla Jan Mayen. 

L'archipiélagu árticu de Svalbard alcuéntrase dafechu baxo soberanía noruega abellugáu nel estatus especial acordies al Tratáu de Svalbard,Tratáu al respeutive del archipiélagu de Spitsbergen (n'inglés) el que tamién establez ciertes normes y obligaciones. Svalbard, por exemplu, nun ye parte del Alcuerdu de Schengen qu'aplica nel restu del país (incluyendo Islla Jan Mayen) y nesti territoriu los inmigrantes nun necesiten visáu pa trabayar o vivir.Al Jazeera, «Immigrants warmly welcomed» (n'inglés) El territoriu de Svalbard ta alministráu por un gobernador representante del Ministeriu de Xusticia y Policía.

La Islla Jan Mayen ye un territoriu integráu a Noruega y nella nun s'apliquen nenguna de les consideraciones afitaes pa Svalbard. Ente 1930 y 1994, Jan Mayen tuvo alministrada pol gobernador de Svalbard, pero dende 1995 depende del gobernador del condáu de Nordland.Norway information (n'inglés) Dende esa fecha, Jan Mayen nun tien conexón alministrativa nenguna col archipiélagu de Svalbard, allugáu a más de 1.000 quilómetros de distancia.

Magar qu'esistan diferencies ente l'alministración de dambos estaos, la ISO consideralos un sólu organismu na so llista de códigos de países y territorios dependientes. Esto ye por mor de que cuando la ISO propunxo crear un códigu especial pa Svalbard, foi'l Ministeriu de Rellaciones Esteriores noruegu'l qu'habría propuesto incluyir a Islla Jan Mayen."Country classifications in migration statistics" - Statistics Norway working paper, 1998.

Esisten otres clasificaciones qu'agrupen a dambos territorios, como por exemplu la División d'estadístiques de les Naciones Xuníes que tien una seición especial pa "Svalbard y Islla Jan Mayen" pa nun incluyir dichos datos na seición xeneral de "Noruega".UN List of Territories (n'inglés)United Nations Dag Hammarskjöld Library (n'inglés)Statoids: Svalbard and Jan Mayen (n'inglés)

Amás, acordies cola lista ISO 3166-1 alpha-2, Svalbard y Islla Jan Mayen comparten el códigu SJ, acutáu com'l so dominiu d'internet ccTLD, .sj. Sicasí, los residentes en dambos territorios usen el códigu de Noruega, .no, mientres .sj caltiénse ensin usu.Statement on .sj (n'inglés)

 Referencies 

 Enllaces esternos 

Categoría:Svalbard
Categoría:Islla Jan Mayen
Categoría:Islles
Categoría:Noruega